ການຜ່າຕັດ ປ່ຽນຕັບ ທີ່ມີປະສິດທິຜົນທີ່ສຸດ
ເຄື່ອງ​ຈັກ​​ນີ້ ​ໄດ້​ປັບ​ອຸນຫະພູມ​ຂອງ​ຕັບ ໃຫ້​ຕ່ຳລົງ ​ໃນ​ຂະນະ​ທີ່​ນຳມັນເຂົ້າໄປ ໃນ​ນ້ຳ​ຢາ​ ທີ່​ສົ່ງໂມ​ເລ​ກູລຂອງເລືອດ ເຂົ້າໄປສ່ວນເລິກ ຂອງເນື້ອ​ເຫຍື່ອ ທີ່​ສາມາດ​ສົ່ງ oxygen ໃຫ້ໄດ້ເຖິງ 8 ​ເທົ່າ.
ເຖິງແມ່ນວ່າ ການຜ່າຕັດສັບປ່ຽນຕັບມະນຸດ ໄດ້ມີຂຶ້ນນັບຕັ້ງແຕ່ປີ 1963 ກໍຕາມ ແຕ່ການ ຜ່າຕັດດັ່ງກ່າວ ກໍຍັງເປັນວຽກຫຍຸ້ງຍາກສັບສົນ ແລະສ່ຽງຢູ່ ປະມານ 28 ເປີເຊັນ ຂອງພວກທີ່ໄດ້ຮັບຕັບໃໝ່ແມ່ນຈະເສຍຊີວິດໄປ ພາຍໃນ 5 ປີ ປະຈຸບັນນີ້ ວິທີກຳແນວໃໝ່ ກຳລັງພັດທະນາຂຶ້ນ ໃນສູນກາງການແພດທີ່ມະຫາວິທະຍາໄລ ທີ່ໄດ້ສະແດງໃຫ້ເຫັນເຖິງຄຳໝັ້ນສັນຍາທີ່ດີຂຶ້ນຢ່າງໃຫຽ່ ດ້ວຍການເກັບຮັກສາອະໄວຍະວະໄວ້ເປັນຢ່າງດີ ໃນຂະນະທີ່ທຳການຜ່າຕັດນັ້ນ ນັກຂ່າວ ມີລາຍງານກ່ຽວກັບເລື້ອງນີ້ ຊຶ່ງວັນນະສອນ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ເຄື່ອງຈັກນີ້ ກຳລັງປ້ຳຂອງແຫຼວທີ່ເຢັນໆເຕັມໄປດ້ວຍ oxygen ເຂົ້າໄປໃນຕັບຂອງໝູ ດຣ Paulo Fontes ໝໍຜ່າຕັດຜູ້ນຶ່ງ ກ່າວວ່າ ທີ່ສະຖາບັນການແພດ McGowan ເພື່ອການຟື້ນຄືນສູ່ສະພາບເດີມນັ້ນ ທ່ານໝໍຜ່າຕັດ ດຣ Paulo Fontes ກ່າວວ່າທາດ oxygen ຈະສາມາດຍືດຊີວິດຂອງເນື້ອເຫຍື່ອຂອງ ອະໄວຍະວະອອກໄປໄດ້ ນານເຖິງ 9 ຊົ່ວໂມງ ໃນປະຈຸບັນນີ້ ຕັບທີ່ໄດ້ຮັບບໍລິຈາກມາ 20 ຫາ 40 ປີເຊັນ ແມ່ນຈະໄດ້ເອົາຖິ້ມເພາະມັນຖືກ ເກັບແຊ່ເຢັນໄວ້ດົນນານໂພດ ແລະບໍ່ໄດ້ຮັບ oxygen ຢ່າງພຽງພໍ ດຣ Fontes ເວົ້າວ່າ ຫຼັງຈາກໄດ້ມີການຄົ້ນຄ້ວາກ່ຽວກັບບັນຫາດັ່ງກ່າວມານານກວ່າ 20 ປີແລ້ວ ພວກນັກວິທະ ຍາສາດຈາກ ມະຫາວິທະຍາໄລ  ຮ່ວມກັບຄູ່ວິໄຈ ຈາກສູນກາງການແພດ ຂອງ ມະຫາວິທະຍາໄລ ໃນ Groningen, Netherland ກໍໄດ້ຄົ້ນພົບການສ້າງເລືອດທຽມ ຂຶ້ນມາ ທີ່ສາມາດຫຼໍ່ລ້ຽງອະໄວຍະວະທັງໝົດ ດ້ວຍ oxygen ການທົດລອງຫຼາຍໆ ຄັ້ງ ໃນຫ້ອງທົດລອງກັບສັດ ທັງຫຼາຍນັ້ນແມ່ນ ປະສົບຜົນສຳເລັດ 100 ເປີເຊັນ ດຣ Fontes ກ່າວວ່າ ປັດຈຸບັນ ບັນດານັກວິໄຈທັງຫຼາຍ ກຳລັງລໍຖ້າການອະນຸມັດຈາກອົງການອາຫານແລະຢາຂອງສະຫະລັດ ຫຼື U S Food and Drug Administration ໃນການທົດລອງສັບປ່ຽນ ຕັບທີ່ຫລໍ່ລ້ຽງດ້ວຍທາດ oxygen ໃສ່ໃຫ້ມະນຸດເຮົາ ໃນຂະນະດຽວກັນນີ້ ພວກນັກວິທະຍາສາດທັງຫຼາຍ ກໍແມ່ນກຳລັງຂະຫຍາຍລະບົບຂອງພວກເຂົາເຈົ້າຢູ່ ເພື່ອເປີດກວ້າງໄປສູ່ການຜ່າຕັດສັບປ່ຽນອະໄວຍະວະຕ່າງໆ ໄປຈົນເຖິງແມ່ນກະທັ່ງ ແຂນຂານໍາ